Μίνι Μινάουι

Ο Σούλιμαν Αρκούα Μινάουι (Suliman Arcua Minnawi), γνωστότερος ως Μίνι Μινάουι (Minni Minnawi) διατέλεσε αρχηγός της μεγαλύτερης παράταξης του Σουδανικού Απελευθερωτικού Στρατού (SLA). Γεννήθηκε στις 12 Δεκεμβρίου του 1968Alsharq AL-Aawsat Page 8 ، Tuesday 6/4/2010 No 11452 στο βόρειο Νταρφούρ, στο Σουδάν και ανήκει στην μη-αραβική φυλή των Ζαγκχάβα. Πρώην δάσκαλος, διατέλεσε αρχικά γραμματέας του πρώτου αρχηγού του SLA, Αμπντούλ Βαχίρ αλ-Νουρ, πριν το διαχωρισμό του το 2004.

Στις 5 Μαΐου του 2006, η ομάδα που βρισκόταν υπό την ηγεσία του υπέγραψε ειρηνευτική συμφωνία με την κυβέρνηση του Χαρτούμ στην πρωτεύουσα της Νιγηρίας Αμπούτζα, η οποία έμεινε γνωστή ως Συμφωνία του Μαΐου. Τα μέλη της όμως συνέχισαν να πολεμούν ενάντια στην άλλη ομάδα του SLA που οδηγούνταν από τον αλ-Νουρ καθώς και στο Κίνημα Δικαιοσύνης και Ισότητας (JEM) του Χαλίλ Ιμπραήμ. Τον Ιούλιο (4-8 Ιουλίου) του 2006 μάχες στην περιοχή της πόλης Κόρμα στο βόρειο Νταρφούρ είχαν ως αποτέλεσμα τον θάνατο 80 ανθρώπων.Bloody battle in northern Darfur, BBC, 10 July 2006  

Τον Αύγουστο του 2006, η κυβέρνηση του Σουδάν τοποθέτησε τον Μινάουι στη θέση του προέδρου της Μεταβατικής Περιφερειακής Αρχής του Νταρφούρ, κάνοντάς τον έτσι ταυτόχρονα το τέταρτο στην τάξη μέλος της Κυβέρνησης του Σουδάν (Ανώτερος Βοηθός του Προέδρου της Δημοκρατίας). Στην πραγματικότητα όμως, ο Ομάρ Μπασίρ περιόρισε αρκετά την όποια εξουσία του. Στις 14 Σεπτεμβρίου 2006 ο Μινάουι ήρθε σε ρήξη με την Κυβέρνηση όταν δήλωσε ότι δεν έχει αντίρρηση για τη νέα ειρηνευτική δύναμη του ΟΗΕ που περιγραφόταν στο ψήφισμα 1706 του Συμβουλίου Ασφαλείας."Ex-rebels says would accept UN in Darfur" , Reuters, 14/09/2006  Τον Μάιο του 2007 ο Μινάουι δήλωσε πως δεν υπήρχε στήριξη από το Χαρτούμ και η πορεία του στη θέση αυτή ήταν αποτυχημένη. Μετά τις νέες επιθέσεις του Στρατού του Σουδάν το 2007, ο Μινάουι δήλωσε πως πλήττουν τις ελπίδες για τις νέες ειρηνευτικές συνομιλίες που επρόκειτο να αρχίσουν σύντομα.Σαράντα νεκροί στο Σουδάν , ΣΚΑΪ, 09/10/2007Δεκάδες νεκροί από κυβερνητικές επιθέσεις στο νότιο Νταρφούρ, Ριζοσπάστης, 10/10/2007 

Το 2008 έσπασε τη συμφωνία του με την Κυβέρνηση και προχώρησε προς το βόρειο Νταρφούρ.Darfur Minawi rejects Sudan’s fifth census. , Sudan Tribune, 27/07/2008 Ο Μινάουι δήλωσε πως ο κόσμος του δεν υποστήριζε πλήρως την Συμφωνία του Μαΐου. Τον Μάιο του 2008 μέλη της ομάδας του απόσπάστικαν δημιουργώντας την SLM-Unity. Minawi’s commander joins a Darfur rebel faction. , Sudan Tribune, 30/5/2008

Τον Δεκέμβριο του 2010 δήλωσε από τη Τζούμπα του Νότιου Σουδάν πως η Συμφωνία του Μαΐου είχε αποτύχει πλήρως και δήλωσε έτοιμος να ξεκινήσει νέες μάχες κατά της Κυβέρνησης.Darfur leader 'ready to do battle', Al Jazeera, 13/10/2010 Τον Ιανουάριο του 2011, σύμφωνα με τις ένοπλες δυνάμεις του Σουδάν, μαχητές του Απελευθερωτικού Στρατού του Σουδάν που ήταν πιστές στον Μινάουι μαζί με άνδρες του JEM έστησαν ενέδρα σε άνδρες του στρατού του ΣουδάνΔεκάδες νεκροί από τις μάχες ανταρτών και στρατού στο Σουδάν , Καθημερινή, 21 Ιαν. 2011 Στις 25 Ιανουαρίου η κοινή ειρηνευτική αποστολή των Ηνωμένων Εθνών και της Αφρικανικής Ένωσης (UNAMID) επιβεβαίωσε πως το μέρος του SLA υπό την ηγεσία του Μινάουι ξεκίνησε ξανά συγκρούσεις με το στρατό του Σουδάν.ΔΝέες συγκρούσεις ανταρτών και στρατού στο Νταρφούρ, Ελευθεροτυπία, 25 Ιαν. 2011

Τον Μάιο του 2021, ο Minni Minnawi διορίστηκε κυβερνήτης του Νταρφούρ.

 Παραπομπές 

Κατηγορία:Πολιτικοί του Σουδάν